Karguol (Cervus elaphus canadensis)

Karguol (Cervus elaphus canadensis) tir tana moukolafa apta ke elaphus katca vey Cervus oxi vey Cervidae yasa ( Cervinae volveyyasa ) ke ARTIODACTYLA veem.

Gan Erxleben bak 1777 taneon zo pimtayar.

 Pimtara 
Karguol sotir moukol xantaf gu valentexo ke Lentefa Amerika ise tir ke mila katca ke keraf wocol.

Inaf im gitir orikalerkaf keve taka is berga vox aftalerkaf keve ge is eliweem. Tandeon karguolye va ilamtaf barmeem tuwarzar.

Bak kwantugal va nelkafa lospa kazokever. Tici imwugal, lana karguolafa sanelia va azeka gijovled ise van meftava kale kima ke aalaf ruxeem lamad.

Karguolya va tanoy oc ocageson sobliar.

Lekeon bata wocolinda koe kota zakodafa gola ke taltef mialapoz irubayar voxen batugale koe anton meftavaf seg ke taltexo ke Tanarasokeem is Kanada wan trasit.

 Vexala dem milkatcaf apteem 
Sedme Mammal Species of the World (siatos ke 2005), konakara apta dere tid ke mila veyafa katca :

 Pulasa vuestexa is klita 
 (en) vuest- : Mammal Species of the World (v- 3, 2005) : Cervus elaphus canadensis (Erxleben, 1777)
 (en) vuest- : CITES : Cervus elaphus canadensis
 (en) vuest- : UICN : apta Cervus elaphus canadensis (Erxleben, 1777)
 (en, fr) vuest- : ITIS : Cervus elaphus canadensis (Erxleben, 1777)
 (en) vuest- : Tree of Life Web Project : Cervus elaphus canadensis
 (en) vuest- : Catalogue of Life : Cervus elaphus canadensis (Erxleben, 1777)
 (en) vuest- : Paleobiology Database : Cervus elaphus canadensis (Erxleben, 1777)
 (en) vuest- : Animal Diversity Web : Cervus elaphus canadensis
 (en) vuest- : NCBI : Cervus elaphus canadensis
 Ara vuestexa 
 Karguol (Cervus elaphus canadensis) dene Wikispecies

 Kotavafa vuestesa klita 
 Kotava winugaf moukolaf ravlemak (Kotava, Latinava, 2019)


Karguol (Cervus elaphus canadensis)
Karguol (Cervus elaphus canadensis)
Karguol (Cervus elaphus canadensis)